Aansoeke – Vrystaat Kunstefees / Vrystaat Arts Festival
Hiermee die 2019 aansoekvorm vir Vrystaat Kunstefees en Vrynge.
AANLYN AANSOEK 2019
Om vir die Publieke Artistieke Platform (PAP) aansoek te doen, kliek HIER
Vrynge Aansoekers moet na die VRYNGE GIDS verwys terwyl hulle aansoek doen.
Onvolledige aansoeke sal NIE aanvaar word nie.
Alleenlik aanlyn aansoekvorms
Vriendelike Vrystaat groete. Damaskus-ervaring vir EFF-voorbok in wit plakkerskamp | Maroela Media
ŉ Eens geharde rassis wat wit mense voor die voet wou afmaai, sê die skille het van sy oë afgeval toe hy tydens sy 30 uur lange gemeenskapsdiens blootgestel is aan volslae wit armoede.
Luvuyo Menziwa (28), ŉ gewese EFF-studenteraadslid van die Universiteit van Pretoria, het in 2016 gesê dat hy ŉ AK47 of Bazooka kort sodat hy die “regte” ding kan doen en hierdie “duiwelbesete” wit mense dood kan maak.
In Maart 2018 het die gelykheidshof hom skuldig bevind en gelas dat hy gemeenskapsdiens doen en amptelik verskoning vra. Dié gemeenskapsdiens het hy onlangs oor drie dae in en om Pretoria uitgedien.
“Die hof het beslis dit sou die beste wees dat ek aan arm wit mense blootgestel word sodat ek kan besef dis nie net swart mense wat arm kan wees nie,” het hy Vrydag aan Maroela Media gesê.
Dit was die eerste keer dat hy wit mense so sien swaarkry het, sê hy. Die eerste van die drie dae het hy in die voorstad Silverton deurgebring in die geselskap van ŉ verteenwoordiger van AfriForum en van Helpende Hand.
Ek het nie verwag om sulke omstandighede aan te tref nie.
Die tweede dag het hy heeldag kospakkies by die NG gemeente Meyerspark vir minderbevoorregte wit mense gepak.
Maar die derde dag was eintlik sy Damaskus-ervaring toe hy ŉ wit plakkerskamp aan die buitewyke van die stad besoek het. “Ek het nie verwag om sulke omstandighede aan te tref nie,” sê Menziwa, ŉ boorling van Klerksdorp.
“ŉ Mens hoor gedurig [wit armoede] gebeur, maar jy glo nie dis waar nie. En dan, wanneer jy dit sien, dink jy: ‘O gaats!’”
Hy vertel dit het hom geroer om te sien in watter haglike omstandighede die mense in die plakkerskamp woon, sonder TV’s en sonder elektrisiteit. “Niemand weet eens dat hulle bestaan nie. Mense het van hulle vergeet.”
Gevra hoe sy wêreldbeskouing ná die gemeenskapsdiens verander het, sê Menziwa hy kon dit voorheen nie glo wanneer mense gesê het daar is wit mense wat ly nie.
“As jy in ag neem waar ek was in die EFF, het my ervaring verander hoe ek hedendaagse wit mense beskou. Ek weet nou armoede is kleurblind. Dit kan enigiemand oorkom.”
Menziwa het vanjaar sy onderwysgraad voltooi en hoop om volgende jaar sy eerste onderwyspos te kry.